Anno del cinque imperatores

Le Anno del Cinque Imperatores esseva le anno 193 p.C., in le qual cinque homines reclamava le titulo de imperator roman: Pertinax, Didio Juliano, Pescennio Niger, Clodio Albino, e Septimio Severo. Iste anno initiava un periodo de guerra civil quando plure regentes luctava pro le opportunitate de devenir imperator.

Le agitation politic comenciava con le assassinato del Imperator Commodo in le vespere de Capo de Anno 192. Post que Commodo esseva assassinate, Pertinax esseva nominate imperator, sed ille excitava immediatemente le opposition del Guarda Pretorian quando ille tentava initiar reformas. Illes tunc conjurava su assassination, e Pertinax esseva occidite durante que ille tentava rationar con le ammutinatos. Ille habeva essite imperator solmente durante tres menses. Didio Juliano, qui ementeva le titulo del Guarda Pretorian, succedeva Pertinax, sed ille esseva deponite per Septimio Severo e executate le 1 de junio. Severo esseva declarate Cesare per le Senato, sed Pescennio Niger esseva hostile, dunc ille se declarava imperator.

Isto initiava le guerra civil inter Niger e Severo; ambes assemblava truppas e combatteva per tote le territorio del imperio. A causa de iste guerra, Severo permitteva que Clodio Albino, de qui ille suspicava que ille esseva un menacia, esseva co-Cesare pro que Severo non debeva preoccupar se del governantia imperial. Iste action le permitteva concentrar se in facer le guerra contra Niger. Post que Severo vinceva Niger in le battalia de Issos in 194, ille se dirigeva contra Albino e le vinceva in le battalia de Lugduno in 197.

Le majoritate del historicos conta Severo e Albino como duo imperatores, ben que illes regnava simultaneemente. Le dynastia severan esseva create ex le chaos del anno 193 p.C.

Categoria:Imperio Roman